136199 Eris - Vikipeedia, vaba entsüklopeedia

# 136199 Eris

###

136199 Eris (varasem tähistus 2003 UB313, varasem mitteametlik nimi Xena) on Päikesesüsteemi kääbusplaneet, Pluutost suurem Neptuuni-tagune objekt. Ta on saanud nime vanakreeka jumalanna Erise järgi.

Selle avastasid Michael E. Brown, Chad Trujillo ja David L. Rabinowitz 5. jaanuaril 2005 21. oktoobril 2003 tehtud ülesvõtete põhjal. Avastusest teatati 29. juulil 2005.

Et tegemist on Pluutost suurema taevakehaga ning võrreldava suurusega taevakehi võidakse Päikesesüsteemis veelgi avastada, täpsustas Rahvusvaheline Astronoomiaunioon planeedi definitsiooni. Vastavalt 24. augustil 2006 heakskiidetud definitsioonile kvalifitseerus 2003 UB313 kääbusplaneediks.

Enne seda otsust nimetasid selle avastanud Palomari Observatooriumi astronoomid ning NASA seda Päikesesüsteemi kümnendaks planeediks. Üks avastajatest Michael E. Brown on teatanud, et ta on rahul nimetusega "kääbusplaneet".

2003 UB313 tiirleb ümber Päikese piirkonnas, mida nimetatakse "hajutatud kettaks" (scattered disc).

2003 UB313 afeel on 97,56 astronoomilist ühikut ehk 14,60 miljardit km ning periheel on 37,77 astronoomilist ühikut ehk 5,65 miljardit kilomeetrit. Praegu asub ta Päikesest 14,4 miljardi kilomeetri kaugusel.

Eris on väga tugevalt helendav taevakeha, mille pind on tõenäoliselt kaetud jäätunud metaaniga. Taevakeha peegeldab tagasi 86% päikesevalgusest ja sellega samasse heledusklassi kuulub vaid Saturni kuu Enceladus.

Tema tiirlemisperiood on 556,7 aastat.

Tal on vähemalt üks looduslik kaaslane. Need kaks taevakeha on kaugeimad praeguseks teadaolevad Päikesesüsteemi taevakehad. Kääbusplaneedi kuu Dysnomia sai nime jumalanna Erise tütre järgi.

Michael E. Brown teatas aprillis 2006, et Hubble'i-nimeline kosmoseteleskoop on mõõtnud taevakeha diameetriks 2400 km. Hispaanias raaditeleskoobiga tehtud mõõtmised aga andsid Erise läbimõõduks 3100 kilomeetrit.

Brown arvab ka, et see taevakeha on kaetud metaanijääga nagu Pluutogi. Nõnda tundub 2003 UB313 olevat Pluutole sarnasem kui ükski varem teadaolev taevakeha.

Ametliku nime andmine jäi ootama otsust, kas see taevakeha kvalifitseerub planeediks. Xena ("Sõjaprintsess Xena" järgi) on avastajate poolt antud tinglik nimi, Lila (ühe avastaja vastsündinud tütre järgi) on nimi, mis figureerib selle veebisaidi aadressis, kus uue taevakeha avastamisest teatati. Hoolimata kuuldustest ei ole avastajad esitanud Rahvusvahelisele Astronoomiaunioonile kumbagi nime. Kaaslase hüüdnimi Gabrielle pärineb "Sõjaprintsess Xena" teise tegelase nimest.

## [redigeeri] Vaata ka

- Astronoomiline nomenklatuur
- Planeedi definitsioon
- Kääbusplaneet
- Bode seadus
- Rahvusvaheline Astronoomiaunioon
- Kuiperi vöö
- Väikeplaneet
- Neptuun
- Oorti-Öpiku pilv
- Planeet
- Planeet X
- Pluuto
- Päikesesüsteem
- Kümnes planeet
- Neptuuni-tagused objektid
- "Hajutatud ketas"

Välja otsitud andmebaasist "http://et.wikipedia.org../../../1/3/6/136199_Eris_b739.html"

Kategooriad: Kääbusplaneedid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- বাংলা
- Bân-lâm-gú
- Brezhoneg
- Български
- Català
- Česky
- Dansk
- Deutsch
- English
- Español
- Esperanto
- Français
- 한국어
- Hrvatski
- Ido
- Ilokano
- Interlingua
- Italiano
- עברית
- Latina
- Limburgs
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Suomi
- Svenska
- Tagalog
- ไทย
- Tiếng Việt
- Türkçe
- Українська
- 中文